33. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 105 της 1/8 Φεβρ. 1974 (ΦΕΚ Α΄ 33) Περί αποφαινομένων οργάνων επί εκτελέσεως έργων Λιμενικών Ταμείων, εποπτευομένων υπό του Υπουργείου Δημ. Έργων. Έχοντες υπ’όψει: 1.Τας διατάξεις: α)της παρ. 2 του άρθρ. 20 του Ν.Δ. 1266/72 «περί εκτελέσεως των Δημοσίων Έργων», β)του άρθρ. 1 του Ν.Δ. 42/1973 «περί μεταθέσεως του χρόνου ενάρξεως ισχύος του Ν.Δ. 1266/72» και γ)των άρθρ. 40 παρ. 7, 41 και 42 του Ν.Δ. 175/1973 «περί Υπουργικού Συμβουλίου και Υπουργείων» εν συνδυασμώ προς τα άρθρ. 29 και 31 της υπ’ αριθ. 11020/1972 αποφάσεως του Πρωθυπουργού «περί Οργανώσεως του Υπουργείου Προγραμματισμού και Κυβερνητικής Πολιτικής» (ΦΕΚ 465/Β΄/1972). 2.Την υπ’ αριθ. 20112/16.11.73 απόφασιν του Πρωθυπουργού «περί καθορισμού αρμοδιοτήτων του Υπουργού παρά τω Πρωθυπουργώ» (ΦΕΚ 1358/Β΄/1973). 3.Την υπ’ αριθ. 5/18.7.1973 γνωμοδότησιν του Συμβουλίου Δημοσίων Έργων. 4.Την υπ’ αριθ. 723/24.8.73 γνωμοδότησιν του Ανωτάτου Συμβουλίου Δημοσίων Υπηρεσιών, και 5.Την υπ’ αριθ. 680/11.10.73 γνωμοδότησιν του Συμβουλίου της Επικρατείας, προτάσει των Ημετέρων Υπουργών παρά τω Πρωθυπουργώ και Δημοσίων Έργων, απεφασίσαμεν και διατάσσομεν: Άρθρ.1.-Αρμόδια όργανα, επιλαμβανόμενα προς εφαρμογήν του Ν.Δ. 1266/1972 «περί εκτελέσεως των Δημοσίων Έργων» και των εις εκτέλεσιν αυτού εκδιδομένων Π.Δ/των, επί έργων των υπό την εποπτείαν του Υπουργείου Δημοσίων Έργων Λιμενικών Ταμείων, είναι τα όργανα διοικήσεως και αι Τεχνικαί Υπηρεσίαι των Ταμείων τούτων, ως και, εν τη ενασκήσει της κατά τας κειμένας διατάξεις επί των Λιμενικών Ταμείων εποπτείας, αι Υπηρεσίαι του Υπουργείου Δημοσίων Έργων κατά τας οργανικάς περί του Υπουργείου τούτου διατάξεις, τας περί διοικητικής αποκεντρώσεως τοιαύτας ως και κατά τα δια του παρόντος οριζόμενα. Άρθρ.2.-1.Διευθύνουσα τα έργα Υπηρεσία ορίζεται η Τεχνική Υπηρεσία του Λιμενικού Ταμείου. Όπου απαιτείται απόφασις αύτη λαμβάνεται υπό των οργάνων διοικήσεως αυτού. 2.Ιεραρχικώς Προϊσταμένη Αρχή ή Εποπτεύουσα Υπηρεσία ορίζεται η κατά τας περί διοικητικής αποκεντρώσεως διατάξεις αρμοδία Υπηρεσία του Υπουργείου Δημοσίων Έργων. 3.Ως επιβλέποντες ορίζονται τεχνικοί υπάλληλοι του Λιμενικού Ταμείου ή ιδιώται τεχνικοί εις ους τούτο, κατά τας κειμένας διατάξεις, αναθέτει την επίβλεψιν. 4.Τεχνικά Συμβούλια είναι τα παρά ταις αρμοδίαις υπηρεσίαις του Υπουργείου Δημ. Έργων, Συμβούλια Δημοσίων Έργων. Εις τον Ημέτερον επί των Δημοσίων Έργων Υπουργόν, ανατίθεμεν τη δημοσίευσιν και εκτέλεσιν του παρόντος. 